stanford-oval/wikipedia huggingface dataset:
Moottoripyöräilyn Tšekin Grand Prix 2010

Brnon rataprofiili
Tšekin Grand Prix on kauden 2010 10. osakilpailu. Se ajettiin Masaryk Circuitilla Brnossa 14.-15. elokuuta.
MotoGP-kausi 2010
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Qatar |  Espanja |  Ranska |  Italia |  Britannia |  Hollanti |
|  Katalonia |  Saksa |  Yhdysvallat |  Tšekki |  Indianapolis |  San Marino |
|  Aragonia |  Japani |  Malesia |  Australia |  Portugali |  Valencia |
Minor League Baseball -kausi 1911

National Association of Professional Baseball Leagues (vuodesta 1999 alkaen Minor League -baseball) -kausi 1911 katsotaan sisältäneen 58 erillistä liigaa.
A-luokan liigat

American Association - voittaja Minneapolis Millers
Eastern League - voittaja Rochester Bronchos
Pacific Coast League - voittaja Portland Beavers
Southern Association - voittaja New Orleans Pelicans
Western League - voittaja Denver Grizzlies
B-luokan liigamestarit

Central League (1887-2005) - Dayton Veterans
Connecticut State League (1884-1912) - Springfield Ponies
Illinois-Indiana-Iowa League (1886-1961) - Peoria Distillers
New England League (1877-1949) - Lowell Tigers
New York State League (1884-1917) - Wilkes-Barre Barons
Northwestern League (1879-1917) - Vancouver Beavers
Texas League (1888-nykyisin AA-luokitus) - Austin Senators
Tri-State League (1888-1955) - Reading Pretzels
Moottoripyöräilyn Turkin Grand Prix

Turkin Grand Prix on ratamoottoripyöräilyn MotoGP -sarjan osakilpailu. Se on järjestetty Istanbulin moottoriradalla Turkissa kaudesta 2005 lähtien. Istanbulin rata valmistui vuonna 2005. Se rakennettiin ensisijaisesti Formula 1-kilpailua varten, mutta lisättiin viime hetkellä myös MotoGP-kalenteriin. MotoGP-pyörät vierailivat Turkissa ensimmäisen kerran lokakuussa 2005. MotoGP-luokan kilpailun voittoon ajoi italialainen Marco Melandri, jolle voitto oli uran ensimmäinen kuninkuusluokassa. Kaudella 2006 Istanbulin osakilpailu oli kauden kolmas. MotoGP-luokan voitto meni jälleen Melandrille, joka voitti Casey Stonerin tiukassa kaksinkamppailussa. Istanbulin rata, joka sijaitsee Turkin Aasian puoleisessa osassa, on osoittautunut haastavaksi myös moottoripyörille, vaikka saksalainen rata-arkkitehti Hermann Tilke suunnittelikin sen nimenomaan F1-autoja varten.
Mirzo Tursunzoda

Mirzo Tursunzoda tadžikistanilaisessa setelissä.
Mirzo Tursunzoda (tadžikiksi Мирзо Турсунзода, ven. Мирзо Турсун-заде, Mirzo Tursun-zade, 2. toukokuuta 1911 nykyisen Tursunzodan piirin Qaratoğin kylä – 24. syyskuuta 1977 Dušanbe) oli tadžikistanilainen neuvostorunoilija.
Mirzo Tursunzoda syntyi puusepän perheeseen. Hän opiskeli opettajateknikumissa ja valmistui vuonna 1930 Tadžikistanin valistusinstituutista Taškentissa. Sen jälkeen Tursunzoda työskenteli Komsomoli Todžikiston -nuorisolehdessä ja Leninabadin teatterissa. Vuonna 1935 hän siirtyi töihin Tadžikistanin kirjailijaliittoon. Vuonna 1939 Tursunzoda valittiin kirjailijaliiton hallituksen puheenjohtajaksi. Vuodesta 1946 aina kuolemaansa saakka hän työskenteli Tadžikistanin kirjailijaliiton puheenjohtajana ja vuodesta 1959 myös Neuvostoliiton kirjailijaliiton hallituksen sihteerinä.
Tursunzodan kirjailijanura alkoi vuonna 1929 sanomalehtien sivuilla ilmestyneistä kertomuksista ja kuvauksista. Ensimmäiset runonsa hän julkaisi vuonna 1935. Runoilijan laaja tuotanto käsittää lähinnä ajankohtaista kansalaislyriikkaa. Hän on kirjoittanut myös näytelmiä ja kirjallisuuskritiikkiä. Hän sai teoksistaan Stalin-palkinnon vuonna 1948, Lenin-palkinnon vuonna 1960, Tadžikistanin SNT:n valtionpalkinnon vuonna 1963 ja kansainvälisen Nehru-palkinnon vuonna 1967.
Kirjailija liittyi kommunistipuolueeseen vuonna 1941. Hän toimi Tadžikistanin kommunistipuolueen keskuskomitean jäsenenä, Neuvostoliiton korkeimman neuvoston edustajana sekä monissa muissa luottamustehtävissä. Hänelle on myönnetty sosialistisen työn sankarin arvonimi (1967) ja monia muita kunnianosoituksia.
Aiemmin nimellä Regar tunnettu kaupunki nimettiin vuonna 1978 kirjailijan mukaan Tursunzodaksi.
Aiheesta muualla

Kratkaja literaturnaja entsiklopedija (venäjäksi)
Flixbus

| FlixBus |
| --- | --- |

 FlixBusin Setra S431 DT Berliinissä.
Perustettu:  2013
Kotipaikka:  München, Saksa
Toimiala:  bussiliikenne
Emoyhtiö:  Flixmobility
Kotisivu:  www.flixbus.com
Infobox OKVirheellinen NIMI-arvo: 
Flixbus (['flɪksbʊs]; FLiXBUS) on saksalainen yritys, joka operoi bussiliikennettä neljällä mantereella, erityisesti Euroopan ja Yhdysvaltojen kaupunkien välisessä liikenteessä. Flixbusin omistaa Flixmobility GmbH, joka liikennöi myös Flixtrainia ja Flixcaria.
Historia

Yritys perustettiin vuonna 2013 Saksan kuljetusmarkkinoiden vapauttamisen jälkeen. Vuonna 2015 Flixbus aloitti laajentumisensa Euroopassa, jonka rahoittivat sijoittajat, kuten Daimler. Flixbusin perustivat Münchenissä vuonna 2013 Daniel Krauss, Jochen Engert ja André Schwämmlein, jotka aloittivat ensimmäisen Saksan reittinsä helmikuussa 2013. Jo vuotta myöhemmin, vuonna 2014, Flixbus liikennöi valtakunnallista verkkoa. Alkuvuodesta 2015 yhtiö ilmoitti kansainvälistävänsä koko liiketoimintamallinsa. Kesällä 2015 Flixbus käynnisti italialaisen tytäryhtiönsä Milanossa ja astui Ranskan markkinoille "Flixbus Francen" kanssa. Marraskuussa 2015 Flixbus julkisti uuden sivukonttorin Flixbus BV:n Hollannissa ja sen myötä myös ensimmäisen Hollannin kansallisen bussiverkoston eri kaupunkien välillä. Saksan, Ranskan ja Italian jälkeen nämä olivat toimittajan seuraavat kansalliset markkinat, kun taas kansainväliset reitit yhdistivät jo kohteita Sveitsissä, Belgiassa, Itävallassa, Espanjassa ja Yhdistyneessä kuningaskunnassa.
Syyskuussa 2016 Flixbus ilmoitti suunnitelmistaan laajentua uusille markkinoille Skandinaviassa. Vuonna 2017 Stefans Bussista Göteborgissa ja Expressbuss i Linköping AB:sta tuli Flixbusin ruotsalaisia bussikumppaneita. Flixbus on yhdessä tanskalaisten pk-yrityskumppaneiden kanssa käynnistänyt kotimaan verkoston Tanskassa keväällä 2017 uuden tytäryhtiön Flixbus Danmark A/S:n alaisuudessa. 2. toukokuuta 2018 FlixBus osti Swebus Express AB:n.
Flixbus aloitti toimintansa Suomessa heinäkuussa 2023 reitillä Vaasasta Närpiön, Porin, Rauman, Raision, Turun, Salon ja Espoon kautta Helsinkiin, edelleen Tallinnaan ja Puolan Varsovaan. Lauttayhteytenä Helsingistä Tallinnaan yhtiö käyttää Tallinkin autolauttaa. Flixbusilla on myös Suomesta lähtevät linjat Tampere–Vilna ja Joensuu–Hampuri. Syksyllä 2024 yhtiö odottaa viranomaisten lupaa Rovaniemi–Krakova-reitille.
Toiminta

Linja-autoliikenne tapahtuu yhteistyössä alueellisten pienten ja keskisuurten bussiyhtiöiden kanssa. Reittiliikenteen päivittäisestä toiminnasta vastaavat paikalliset linja-autoyrittäjät ja Flixbus vastaa verkostosuunnittelusta, markkinoinnista, hinnoittelusta, laadunvarmistuksesta ja liiketoiminnan asiakaspalvelusta. Yhtiön liiketoimintamalli on erittäin skaalautuva, mikä on mahdollistanut nopean kasvun.
Flixbus-reitistö tarjoaa 400 000 päivittäistä yhteyttä 2 500 kohteeseen 30 maassa. Flixbusilla on yli 3 000 työntekijää (ja yli 10 000 kuljettajaa 500 kumppaniyrityksessä) kotimaan bussiliikenteessä Tanskassa, Ranskassa, Italiassa, Kroatiassa, Alankomaissa, Norjassa, Puolassa, Sveitsissä, Ruotsissa, Saksassa, Itävallassa ja Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen verkkosivusto
FlixBusin Volvo 9700 Porissa.
Flixbusin linja-autoreitistö ulottui kesällä 2023 neljälle mantereelle: Etelä- ja Pohjois-Amerikkaan, Eurooppaan ja Aasiaan.
Movement for Democratic Change

Movement for Democratic Change (MDC) on zimbabwelainen puolue. 
Puolue perustettiin 1999 oppositiopuolueeksi maata hallitsevalle ZANU-PF -puolueelle. Sen perustava kongressi järjestettiin 26. tammikuuta 2000. Morgan Tsvangirai valittiin puolueen johtoon.
Kesän 2000 vaaleissa puolue sai parlamenttiin 57 paikkaa vastaan ZANU:n 63.
Vuoden 2005 vaaleissa puolue sai 41 parlamentin 120 paikasta.
Puolue hajosi 2005, kun Welshman Ncube kannattajineen jätti sen. Vuoden 2008 vaaleissa tämän MDC-N tai MDC-M faktion johtajana oli Arthur Mutambara.
Alkuperäistä puoluetta on jossain yhteyksissä nimitetty MDC-T:ksi johtajan nimen mukaan.
Vuoden 2008 vaaleissa puolue sai ensimmäisen kerran enemmistön parlamenttiin. MDC sai 99 paikkaa parlamentin 210 paikasta, kun Robert Mugaben Zanu-PF sai 97.
Zanu PF sai pidettyä presidentin viran tarvittaessa vaalivilppiä tai väkivaltaa käyttäen.
11. tammikuuta 2009 Tsvangiraista tuli maan pääministeri.
Tendai Biti oli MDC:n puoluesihteerina ja toimi maan valtionvarainministerinä 2009–2013. Hänet erotettiin MDC:stä ja parlamentista 2014. Biti perusti kannattajieen MDC-Renewal-puolueen, myöhemmin People's Democratic Party. Tämä yhdistyi myöhemmin  Ncuben johtaman puolueen kanssa United Movement for Democratic Change -puolueeksi.
Morgan Tsvangirai kuoli syöpään Etelä-Afrikassa helmikuussa 2018.
Elokuussa 2018 Zimbabwea koko sen itsenäisyyden ajan hallinnut valtapuolue Zanu-PF sai ylivoimaisen vaalivoiton parlamenttivaaleissa ja presidentinvaaleissa. MDC pitää vaaleja vilpillisinä.
Euroopan jalkapalloliitto

| Union of European Football Associations  Union des associations européennes de football Vereinigung europäischer Fußballverbände |
| --- | --- |

Perustettu:  1954
Toimiala:  jalkapalloliitto
Päämaja:   Nyon, Sveitsi
Jäsenet:  55 jäsenliittoa
Viralliset kielet:  ranska, englanti, saksa
Puheenjohtaja:   Aleksander Čeferin
Päätöksentekoelin:  UEFA Congress
Kattojärjestö:  FIFA
Aiheesta muualla
UEFA.com
Infobox OKVirheellinen NIMI-arvo: 
Euroopan jalkapalloliitto eli Uefa (lyhenne sanoista Union of European Football Associations) on vuonna 1954 perustettu jalkapalloliitto, joka käsittää eurooppalaiset jalkapalloliitot sekä lisäksi muutaman varsinaisen Euroopan ulkopuolisen valtion jalkapalloliiton.
Uefa järjestää lukuisia kilpailuja sekä maajoukkueille että seurajoukkueille. Näistä merkittävimmät ovat maajoukkueiden EM-kilpailut ja seurajoukkueiden Mestarien liiga.
Uefan puheenjohtajana toimi 2007–2015 ranskalainen Michel Platini, jonka kausi päättyi korruptioon. Hän voitti vuonna 2007 äänestyksessä istuvan puheenjohtajan, ruotsalaisen Lennart Johanssonin äänin 27–23. Johansson oli toiminut tehtävässä vuodesta 1990. Uefan pääsihteeri on skotlantilainen David Taylor.
Historia

Uefa perustettiin 15. kesäkuuta 1954 Baselissa Sveitsissä, Ranskan, Italian ja Belgian jalkapalloliittojen neuvotteluiden tuloksena. Uefan päämaja sijaitsi vuoteen 1959 asti Pariisissa, jonka jälkeen se siirrettiin Berniin Sveitsiin. Uefan hallinnollinen keskus on sijainnut Nyonissa Sveitsissä vuodesta 1995. Liiton ensimmäinen puheenjohtaja oli Ebbe Schwartz. Uefa koostui alkujaan 25 kansallisesta jalkapalloliitosta. Nykyään siihen kuuluu 54 kansallista jalkapalloliittoa.
Historia > Korruptio

FIFAn eettinen komitea määräsi 21. joulukuuta 2015 Fifan puheenjohtajalle Sepp Blatterille ja Uefan puheenjohtajalle Platinille kahdeksan vuoden toimintakiellon kaikessa jalkapallotoiminnassa korruption vuoksi. Perusteluna on Blatterin helmikuussa 2011 Platinille antama 1,8 miljoonan euron suuruinen palkkio, jolle ei löytynyt asiallista perustetta. Molemmat saivat myös sakot. Molemmat ilmoittivat valittavansa päätöksistä urheilun kansainväliseen vetoomustuomioistuimeen CASiin.
Puheenjohtajat

| Puheenjohtaja | Toimikausi | Valtio |
| --- | --- | --- |
| Ebbe Schwartz | 1954–1962 |  Tanska |
| Gustav Wiederkehr | 1962–1972 |  Sveitsi |
| Sándor Barcs | 1972–1973 (vt) |  Unkari |
| Artemio Franchi | 1973–1983 |  Italia |
| Jacques Georges | 1983–1990 |  Ranska |
| Lennart Johansson | 1990–2007 |  Ruotsi |
| Michel Platini | 2007–2015 |  Ranska |
| Ángel María Villar | 2015–2016 (vt) |  Espanja |
| Aleksander Čeferin | 2016– |  Slovenia |
Hallitus

Osa hallituksen jäsenistä valitaan 4 vuodeksi kerrallaan ja osa 2 vuodeksi. Vuonna 2018 Euroopan jalkapalloliiton hallituksen jäsenistä 96 % oli miehiä (23 henkilöä) ja 4 % oli naisia (1 henkilö).
Hallitus > Jäsenet

| Nimi | Valtio/alue | Sukupuoli | Syntymävuosi | Muuta |
| --- | --- | --- | --- | --- |
| Andrea Agnelli | Italia | mies | 1975 |  |
| Zbigniew Boniek | Puola | mies | 1956 |  |
| Aleksander Čeferin | Slovenia | mies | 1967 | puheenjohtaja 2016–2020 |
| John Delaney | Irlanti | mies |  |  |
| Ivan Gazidiz | Englanti | mies |  |  |
| David Gill | Englanti | mies | 1957 |  |
| Peter Gilliéron | Sveitsi | mies |  |  |
| Fernando Gomes | Portugali | mies | 1956 | varapuheenjohtaja |
| Reinhard Grindel | Saksa | mies |  | varapuheenjohtaja |
| Florence Hardouin | Ranska | nainen |  |  |
| Lennart Johansson | Ruotsi | mies | 1929 |  |
| Juan Luis Larrea Sarobe | Espanja | mies |  |  |
| George Koumas | Kypros | mies |  |  |
| Borislav Mihailov | Bulgaria | mies |  |  |
| Karl-Erik Nilsson | Ruotsi | mies |  | 1. varapuheenjohtaja |
| Michael van Praag | Alankomaat | mies |  |  |
| Dejan Savićević | Montenegro | mies | 1966 |  |
| Aleksei Sorokin | Venäjä | mies |  |  |
| Davor Šuker | Kroatia | mies | 1968 |  |
| Hryhori Surkis | Ukraina | mies | 1949 | varapuheenjohtaja |
| Ivan Gazidis | Britannia | mies |  |  |
| Lars-Christer Olsson | Ruotsi | mies |  |  |
| Michele Uva | Italia | mies |  | varapuheenjohtaja |
| Servet Yardımcı | Turkki | mies |  |  |
Kilpailuja > Maajoukkuekilpailut

EM-kisat
Kansojen liiga
Alle 21-vuotiaiden EM-kisat
Alle 19-vuotiaiden EM-kisat
Alle 17-vuotiaiden EM-kisat
Naisten EM-kisat
Alle 19-vuotiaiden naisten EM-kisat
Alle 17-vuotiaiden naisten EM-kisat
Futsalin EM-kisat
Kilpailuja > Seurajoukkuekilpailut

Mestarien liiga
Eurooppa-liiga
Konferenssiliiga
UEFA Super Cup
UEFA Regions' Cup
Naisten mestarien liiga
UEFA Futsal Cup
Cup-voittajien Cup
Intertoto Cup
Intercontinental Cup
Aiheesta muualla

Wikimedia Commonsissa on kuvia tai muita tiedostoja aiheesta .
uefa.com
Naisten UEFA-cupin loppuottelu 2005.
Movement

Wikisanakirjassa on tähän liittyvä sananselitys: .
Movement voi tarkoittaa ainakin seuraavia:
Movement, New Order -yhtyeen albumi vuodelta 1981
Movement, Gossip-yhtyeen albumi vuodelta 2003
Movement, 9mm Parabellum Bullet -yhtyeen albumi vuodelta 2011
”Movement”, LCD Soundsystemin singlekappale vuodelta 2004
The Movement, 1950-luvulla syntynyt brittiläinen kirjailijaryhmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Movement”, voi hakea sivunnimihaulla, laajalla sivunnimihaulla tai tekstihaulla.
Minor League Baseball

National Association of Professional Baseball Leagues perustettiin vuonna 1902 pienten baseball liigojen kattojärjestöksi ja sopimus Major Leaguen ja uuden minor league yhdistyksen välillä allekirjoitettiin. Uusi sopimusasiakirja koski liigaluokituksia, rajoituksia rostereihin ja pelaajapalkkioihin ja pelaajien varausjärjestelmän (draft). Patrick Powers valittiin järjestön ensimmäiseksi presidentiksi. Organisaatio vaihtoi nimekseen Minor League Baseball vuonna 1999.
Kaikki pienet liigat toimivat itsenäisinä yrityksinä. Useimmat ovat jäseniä Minor League Baseballissa (MiLB), joka toimii Baseball komission puitteissa. Useilla liigoilla, jotka tunnetaan riippumattomina baseball liigoina, ei ole mitään virallista yhteyksiä Major League Baseballiin.
Lukuun ottamatta Mexican Leaguea, pienten liigojen joukkueet ovat yleensä yksityisomistuksessa, mutta suoraan yhteydessä johonkin Major League joukkueeseen standardoidun Pelaajien kehittämissopimuksen kautta. Näistä yhteyksistä käytetään nimitystä farmijärjestelmä tai farmijoukkueet.
Major ja Minor League joukkueet voivat tehdä Pelaajien kehittämissopimuksen kahden tai neljän vuoden toimikaudeksi ja voivat myös uudistaa sen, jolloin monet suhteet kestävät pitkän aikaa. Esimerkiksi Omaha Storm Chasers (entinen Omaha Royals) on ollut Triple-A tason farmijoukkue Kansas City Royalsille aina siitä saakka kun Royals liittyi American Leagueen vuonna 1969. Muutamat pienten liigojen joukkueet ovat suoraan Major League joukkueen omistamia, kuten St. Louis Cardinalsin omistama Springfield Cardinals.
Nykyisin toimii 19 minor leaguea ympäri Yhdysvaltoja sekä Kanadassa, Meksikossa, Dominikaanisessa tasavallassa ja Venezuelassa. Joukkueita näissä liigoissa on kaikkiaan 243. Tämän lisäksi useita riippumattomia liigoja toimii Yhdysvalloissa ja Kanadassa.
Historia

Ensimmäiseen ammattilaisbaseball yhdistykseen National Associationiin kuuluivat 1871–1875 kaikki täysammattilaisjoukkueet. Tämä järjestelmä osoittautui toimimattomaksi ja seurat usein lopettivat pelaamisen kesken kauden. Tämä ongelma ratkesi vuonna 1876, kun National League perustettiin. Liigan ulkopuolelle jääneet ammattilaisseurat vastasivat perustamalla omia paikallisia yhdistyksiä, kuten New England Association 1877 ja Eastern Championship Association 1881. Nämä olivat löyhiä itsenäisten joukkueiden keskinäisiä sopimuksia pelata mestaruuksista.
Ensimmäisenä minor leaguena on perinteisesti pidetty Northwestern League 1883–1884. Toisin kuin aiemmat yhdistykset, se luotiin pysyväksi organisaatioksi. Se oli myös yhdessä National Leaguen ja American Associationin kanssa laatimassa kansallista sopimusta 1883. Kahden seuraavan vuosikymmenen aikana yhä enemmän pieniä liigoja allekirjoitti eri versioita kansallisesta sopimuksesta. Lopulta pienet liigat liittyivät yhteen neuvottelemaan yhdessä.
1890-luvun lopulla Western Leaguen johtaja Ban Johnson päätti haastaa National Leaguen hallitsevan aseman. Vuonna 1900 hän muutti liigansa nimen American Leagueksi ja alkoi tehdä sopimuksia pelaajille, jotka olivat tyytymättömiä National Leaguen maksujärjestelyhin ja ehtoihin. Tämä sai Patrick T. Powersin, Eastern Leaguen puheenjohtajan, ja monet muut pienten liigojen omistajat uskomaan, että konflikti saattaa vaikuttaa heidän järjestöönsä. Pienten liigojen edustajat tapasivat Leland Hotellissa, Chicagossa 5. syyskuuta 1901. Vastauksena National-American taisteluun he päättivät muodostaa yhdistyksen nimeltään National Association of Professional Baseball Leagues (NAPBL tai NA). Tarkoituksena tuolloin oli säilyttää mukana olleiden liigojen riippumattomuus. Useat liigat eivät allekirjoittaneet sopimusta ja jatkoivat työtään itsenäisesti. Powersista tehtiin yhdistyksen ensimmäinen presidentti ja sen päämaja perustettiin Auburniin, New Yorkiin.
Aiheesta muualla

Wikimedia Commonsissa on kuvia tai muita tiedostoja aiheesta .
MiLB.com - The Official Website of Minor League Baseball (englanniksi)
Ammattilaisbaseballin liigat
| --- | --- |
Major Leagues: 
Nykyiset: USA & Kanada: Major League Baseball: American League · National League  Japani: Nippon Professional Baseball: Central League · Pacific League Etelä-Korea: KBO League Taiwan: Chinese Professional Baseball League
Lopetetut: National Association · American Association · Union Association · Players League · Federal League · Negro League Baseball · All-American Girls Professional Baseball League · Nippon Baseball League · Taiwan Major League · China Baseball Association · Australian Baseball League · Continental League · Cuban League · National Association of Base Ball Players · International Baseball League of Australia
Minor Leagues: 
Triple-A: International League · Pacific Coast League · Mexican League (Meksiko)
Double-A: Eastern League · Southern League · Texas League
Class-A Advanced: California League · Carolina League · Florida State League
Class-A: Midwest League · South Atlantic League
Class-A lyhyt kausi: New York - Penn League · Northwest League
Aloittelija-liigat: Appalachian League · Arizona League · Dominican Summer League · Gulf Coast League · Pioneer Baseball League · Venezuelan Summer League
Independent League Baseball: 
Nykyiset: American Association · Atlantic League · Can-Am League · Continental Baseball League · Frontier League · Golden Baseball League · New York State League · Northern League · South Coast League · United League Baseball
Lopetetut: All-American Association · Canadian Baseball League · Central Baseball League · Golden State League · Great Central League · Heartland League · Southeastern League · Western Baseball League
Muita liigoja: 
Japani: Western League · Eastern League
Talvi-liigat: Itsenäiset: Arizona · Dominikaaninen tasavalta · Meksiko · Puerto Rico · Texas  Sisarliigat: Arizona · Havaiji · Venezuela
Kansainväliset liigat: Honkbal Hoofdklasse (Hollanti) · Serie A1 (Italia) · China Baseball League (Kiina) · Israel Baseball League (Israeli) · Shikoku Island League (Japani) · Bundesliga (Saksa) · División de Honor de Beisbol (Espanja) · Kansai Big Six Baseball League (Japani) · Tohto University Baseball League (Japani) · Tokyo Big 6 Baseball League (Japani) ·  Elitserien (Ruotsi) · Baseball Philippines (Filippiinit) · Baseballin SM-sarja (Suomi)
Mirena Küng

Mirena Küng
Mirena Küng (s. 29. toukokuuta 1988) on sveitsiläinen alppihiihtäjä.
Küng kilpaili maailmancupissa ensimmäisen kerran Tarvision superalppiyhdistetyssä maaliskuussa 2011. Ensimmäiset maailmancupin pisteensä hän saavutti joulukuussa 2011 oltuaan 29:s Lake Louisen supersuurpujottelussa. Parhaimmillaan hän on sijoittunut 23:nneksi Sankt Antonin syöksylaskussa tammikuussa 2012.
Michael Mizrachi

| Michael Mizrachi |
| --- | --- |
 Michael Mizrachi, 2019
Henkilötiedot
Kansalaisuus:   Yhdysvallat
Pokerinpelaaja
Sponsori:  Full Tilt Poker
WSOP-voitot:  1
WSOP-rahasijat:  24
WPT-voitot:  2
EPT-voitot:  0
Turnausansiot (USD):  11 222 322
Päivitetty:  5. kesäkuuta 2011
Michael David "The Grinder" Mizrachi (s. 5. tammikuuta 1981, Miami, Florida) on yhdysvaltalainen pokeriammattilainen.
Nuorena Mizrachi halusi lääkäriksi, aloitti pokerinpeluun 15-vuotiaana ja lopulta keskeytti collegen pelatakseen pokeria täyspäiväisesti.
Pokeriura

Tammikuussa 2005 Mizrachi oli viides World Poker Tourin World Poker Open -turnauksessa. Seuraavassa kuussa hän otti toistaiseksi suurimman voittonsa, 1 859 909 dollarin ykköspalkinnon WPT:n L.A. Poker Classicissa. Saman vuoden World Series of Pokerissa hän oli rahasijoilla kaikkiaan seitsemän kertaa (eniten kaudella 2005).
WPT:n neljännellä kaudella tammikuussa 2006 Mizrachi tuli Gold Strike World Poker Openissa toiseksi Scotty Nguyenin jälkeen. Heti seuraavan WPT-turnauksen hän voitti: Borgata Winter Openin ykkössija toi hänelle palkkioksi 1 173 373 dollaria ja Cadillac Escaladen.
Keväällä 2007 Mizrachi voitti 1 000 dollarin pot limit omaha -turnauksen The Wynn Classicissa ja 2 000 dollarin no limit hold'em -turnauksen Mirage Poker Showdownissa. Kesäkuussa 2008 WSOP:n 10 000 dollarin pot limit omahan maailmanmestaruusturnauksessa hän oli kolmas ansaiten 331 279 dollaria.
Vuonna 2009 Mizrachi voitti Festa al Lagon 5 000 dollarin no limit -turnauksen (ykköspalkinto 120 036 dollaria) ja oli toinen WSOP Circuitin Caesars Palacen osakilpailussa (palkintosumma 143 512 dollaria).
Vuoden 2010 WSOP:ssa Mizrachi voitti 50 000 dollarin Player's Championship -turnauksen, jonka ykköspalkinto oli 1 559 046 dollaria. Samassa turnauksessa hänen veljensä Robert sijoittui viidenneksi. Vuoden 2010 pääturnauksessa Mizrachi selviytyi marraskuussa pelattuun finaalipöytään, jossa sijoittui viidenneksi ansaiten 2 332 992 dollaria. WSOP:n 2010 pääturnauksessa ensimmäistä kertaa neljä sisarusta pääsi rahasijoille: Michaelin lisäksi myös hänen veljensä Robert (116.), Daniel (345.) ja Eric Mizrachi (718.) olivat rahasijoilla.
Card Player -lehti valitsi Michael Mizrachin vuoden pelaajaksi 2006. Kesäkuussa 2011 Mizrachin pokeriuran turnausansiot ylittivät 11,2 miljoonaa dollaria. Hän on The Hendon Mobin kaikkien aikojen turnausvoittotilaston yhdeksäntenä.
Perhe

Michael Mizrachin vanhempi veli Robert Mizrachi on myös menestyvä pokerinpelaaja. Kaksoisveli Eric pelaa myös, nuorempi veli Daniel on taikuri. Michael Mizrachilla ja hänen vaimollaan Aidilaylla on poika (Paul William, nimetty isoisänsä mukaan) ja tytär (Julie Malka). Perhe asuu Hollywoodissa, Floridassa. Mizrachi puhuu sujuvaa hepreaa.
Aiheesta muualla

Viralliset kotisivut (Arkistoitu – Internet Archive)
Michael Mizrachi The Hendon Mob Poker Databasessa (englanniksi)
Mizrachi WPT-voittonsa jälkeen vuonna 2005.